केस
गश्त के बाद भी बढ़ रही चोरी की घटनाएं
3
2
5
4
1
बालोद|ठंड बढ़ते ही शहर में चोरी की वारदातों में इजाफा होने लगा है। रविवार को कुंदरूपारा के हीरालाल यादव के सूने मकान से अज्ञात चोर ने पांच हजार रुपए नगद सहित चांदी के जेवरात पार कर लिए।
चोर की तलाश में पुलिस ने खोजी कुत्ते का सहारा लिया लेकिन सफलता नहीं मिली। अब तक आरोपी पुलिस के गिरफ्त से बाहर है। अब पुलिस प्रशासन अलर्ट हो गया है। उच्च अधिकारियों ने निर्देश दिए हैं कि रणनीति बनाकर चोरी करने वाले आरोपियों को पकड़ा जाए। पुलिस के जवान रात व दिन में गश्त करते हैं। इसके बाद भी चोर आपराधिक घटनाओं को अंजाम देने में सफल हो रहे है।
पिछले साल दिसंबर में नयापारा स्थित महामाया मंदिर का ताला तोड़कर चोर ने दानपेटी से एक हजार रुपए निकाल लिया। घटना की जानकारी सुबह 5 बजे के बाद मंदिर समिति के पुजारी व सदस्यों को मिली। इसके बाद पुलिस थाने में रिपोर्ट दर्ज करवाई गई। आरोपी पुलिस की गिरफ्त से बाहर है।
11-12 जुलाई की मध्यरात्रि साईं मंदिर में चोरी हुई। आरोपी पुलिस गिरफ्त से बाहर है। गायत्री मंदिर में भी इस तरह की ही चोरी हुई।
25 अगस्त गंजपारा निवासी रामजी यादव पिता मोहन यादव के घर की लमारी को तोड़कर चोर ने 2 लाख 13 हजार 700 रुपए चोरी कर ली।
पिछले साल 23-24 नवंबर की मध्यरात्रि बुधवारी बाजार में एक पानठेला से नगद सहित 20 हजार रुपए के समान की चोरी हो गई।
22 अगस्त 2015 को गंजपारा के दुर्गा मंदिर की दानपेटी से चोर ने लगभग 40 हजार रुपए की चोरी कर फरार हो गया।
प्रमुख चोरी की घटनाएं, आरोपी गिरफ्त से बाहर
आरोपी नहीं पकड़े गए
पिछले तीन महीने में शहर में चोरी की पांच बड़ी घटनाएं हो चुकी है। इस लिहाज से ठंड में चोरी की संभावना बढ़ जाती है। यह बात पुलिस भी स्वीकार करती है। गर्मी व ठंड सीजन दोनों में ही चोर घटना को अंजाम देते हैं। वहीं शहर के मंदिरों और घरों में चोरी करने वाले आरोपियों को पुलिस की गिरफ्तार नहीं कर पाई है।
चोरी की घटना रोकने रात में पुलिस के जवान गश्त कर रहे हैं। चोरी के आरोपियों की तलाश की जा रही है। लोगों को भी जागरूक होने की जरूरत है कि वे सावधानी बरतें। प्रेमचंद साहू, टीआई, बालोद
hne_Deva hin_Deva unk unk unk unk unk hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva